open-index/open-wikipedia-markdown huggingface dataset:
Ελληνική κωμωδία

Ο χώρος της **ελληνικής [[κωμωδία]]ς** έχει να επιδείξει σημαντικά παραδείγματα. Τα πιο ξακουστά βρίσκονται στην Αρχαία Ελλάδα, αλλά και στην σύγχρονη εποχή, η κουλτούρα του Έλληνα έχει τους κωμικούς της.

## Η κωμωδία στην Αρχαία Ελλάδα
:*Κυρίως άρθρο: [[Αρχαία ελληνική κωμωδία]]*
::*Επιμέρους κατηγορίες: [[Αρχαία κωμωδία]], [[Μέση κωμωδία]], [[Νέα κωμωδία]]*

Η αρχαία ελληνική κωμωδία είναι ξακουστή σε όλο τον κόσμο, κυρίως λόγω των έργων του Αριστοφάνη. Ο μεγάλος κωμικός ποιητής του αρχαίου Ελληνικού θεάτρου έγραψε γύρω στις 40 κωμωδίες, μερικές των οποίων παίζονται ακόμα και σήμερα.

## Μοντέρνα ελληνική κωμωδία
:*Κυρίως άρθρο: [[Μοντέρνα ελληνική κωμωδία]]*
### Γνωστά ονόματα
#### Χάρρυ Κλυνν
:*Κυρίως άρθρο: [[Χάρρυ Κλυνν]]*

Ο Χάρρυ Κλυνν αποτέλεσε το κατεξοχήν παράδειγμα κωμικού των τελευταίων δεκαετιών. Η δουλειά του είχε κατακλύσει την δεκαετία του 1980 μέσω μουσικών κασετών αλλά και ταινιών.

#### Τζίμης Πανούσης
:*Κυρίως άρθρο: [[Τζίμης Πανούσης]]*
[μικρογραφία|[Τζίμης Πανούσης, 2009]]
Ο εκκεντρικός Πανούσης είχε κερδίσει στο πρόσφατο παρελθόν πολλούς φανατικούς εχθρούς, αλλά και πολλούς φανατικούς φίλους. Η ακραία μορφή - για τα δεδομένα του χώρου - της σατιρικής κωμωδίας του, καταπιάνεται με σημαντικά στοιχεία του σύγχρονου Έλληνα όπως η σχέση του με την Εκκλησία, σεξουαλικές σχέσεις και η σχέση της Ελλάδας με το ΝΑΤΟ.

#### Λάκης Λαζόπουλος
:*Κυρίως άρθρο: [[Λάκης Λαζόπουλος]]*

Ο Λάκης Λαζόπουλος είναι ένα από τα γνωστότερα ονόματα της σύγχρονης ελληνικής σκηνής σατιρικής κωμωδίας. Τα τελευταία χρόνια βρίσκεται στο προσκήνιο της επικαιρότητας με το σόου Αλ Τσαντίρι Νιουζ, ενώ ακόμα παλαιότερα είχε σημειώσει μεγάλη επιτυχία με την τηλεοπτική σειρά *[[Δέκα Μικροί Μήτσοι]]*.

## Σχετικά άρθρα
*Κωμωδία
**Σάτιρα
*Αρχαία ελληνική κωμωδία
**Αρχαία κωμωδία
**Μέση κωμωδία
**Νέα κωμωδία''
*Σύγχρονη ελληνική κωμωδία

## Εξωτερικοί Σύνδεσμοι


Κατηγορία:Χιούμορ

Κατηγορία:Θεατρικά είδη
Κρεμμυδοφάγος

**Κρεμμυδοφάγος** είναι η κοινή ονομασία του ορθόπτερου εντόμου  **γρυλοτάλπη** (σημαίνει «γρύλος τυφλοπόντικας», πρβλ. και το αγγλ. *mole cricket*). Ανήκει στην οικογένεια **Γρυλλοταλπίδες** ή **Αχαιτίδες**. Φθάνει σε μήκος τα 40 χιλιοστά περίπου. Ζει σε χώρες που γειτνιάζουν με τη Μεσόγειο και τρέφεται με ρίζες, φυτά και με άλλα έντομα. Γεννά αυγά και προκαλεί μεγάλες καταστροφές στις καλλιέργειες. Τα φτερά τους είναι χαρακτηριστικά και στα αρσενικά παράγουν έναν θόρυβο (τριγμό).

## Μορφολογία
Το κεφάλι του ζώου είναι μικρό και οι κεραίες του κοντές. Ο προθώρακάς του έχει σχήμα οβάλ , με πυκνό χνούδι και μακριά κοιλιά, που φέρει δύο μακριά κερκίδια με τρίχες.  Η κοιλιά του έχει χρώμα κίτρινο και το υπόλοιπο σώμα του είναι βαθύ γαιώδες.  Τα εμπρόσθια πόδια του είναι δυνατά και οι κνήμες του είναι φαρδιές σαν φτυάρια, με δόντια προς τα έξω. Χαρακτηριστικά είναι τα φτερά του εντόμου, τα οποία διαφέρουν σε μέγεθος ανάλογα με τον τόπο που ζει και διευκολύνουν την πτήση των ζώων. Όταν αυτά βρίσκονται σε ανάπαυση , διπλώνουν σαν βεντάλια και εξέχουν από τα ψευδοέλυτρα σαν δύο ουρές που φθάνουν στην άκρη της κοιλιάς. Τα ψευδοέλυτρα είναι κοντά . Το βάδισμά τους είναι αδέξιο όταν εξέρχονται στην επιφάνεια του εδάφους.

## Τροφή
Οι κρεμμυδοφάγοι είναι ζώα παμφάγα και εξαιρετικά αδηφάγα. Μάλιστα, πολλές φορές επιτίθενται στα όμοιά τους. Αναζητούν την τροφή τους σκάβοντας υπόγειες στοές. Ζουν κάτω από το χώμα και δεν εξέρχονται παρά μόνο όταν αλλάζουν τόπο ή για να ζευγαρώσουν. Τρέφονται με ρίζες, πατάτες αλλά και με μικρά ζώα, όπως προνύμφες, σκουλήκια και έντομα. 

## Αναπαραγωγή
Η σύζευξη των κρεμμυδοφάγων γίνεται την άνοιξη. Το θηλυκό γεννά κατά διαστήματα εντός της φωλιάς του, η οποία κατασκευάζεται στο χώμα. Τα αυγά έχουν στρογγυλό σχήμα και είναι εκατοντάδες.

## Βλάβες στη γεωργία
Το έντομο είναι πολύ βλαβερό για τους γεωργούς, καθώς προσβάλλει κυρίως τα σιτηρά, τον καπνό και τα οπωροκηπευτικά.  Οι μεγαλύτερες καταστροφές προξενούνται σε νεαρά φυτώρια. Προσβάλλουν επίσης φυτά σπορείων και μοσχεύματα φυτειών αμπελιού.

## Καταπολέμηση
Οι κρεμμυδοφάγοι καταπολεμώνται με ποικίλους τρόπους. Ο πιο κοινός είναι η διασκόρπιση δολωμάτων που έχουν δηλητήριο και οι ψεκασμοί του χωραφιού. Επίσης, εφαρμόζεται και κατάκλυση του κήπου με νερό, που αναγκάζει τα έντομα να βγουν στην επιφάνεια, ενώ συχνά η καταπολέμηση γίνεται με απολύμανση με διθειάνθρακα. 

## Άλλες ονομασίες
Το γνωστότερο είδος, που ονομάζεται επιστημονικά *γρυλοτάλπη η κοινή*, αναφέρεται επίσης με τα ονόματα:

**γρυλασπάλαξ* (που σημαίνει «γρύλος- τυφλοπόντικας» και υποδηλώνει την ιδιότητα να ζει κάτω από τη γη το ζώο,
**γρυλοτάλπη*,
* αγγουρολόγος (Αχαΐα)
**κολοκυθοκόφτης* και
**πρασάγγουρας*
**λακότι* (Κεντρική Μακεδονία)
**περτσίκουρας*  (Ανατολική Κρήτη)
*κολοκυθθάς (Κύπρος).
°Κρεμμυδοφάγος ή Κρομμυδάς (Θεσσαλία).

## Βιβλιογραφία
**Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 7, σελ. 157-58.

## Εξωτερικοί σύνδεσμοι

Κρεμμυ
Κρεμμυ
Νίκος Συρανίδης

Ο **Νίκος Συρανίδης** είναι προπονητής και Ολυμπιονίκης των συγχρονισμένων καταδύσεων. Μαζί με το Θωμά Μπίμη, κατέκτησε το χρυσό μετάλλιο στη συγχρονισμένη κατάδυση από βατήρα 3 μ. το 2004 στους Ολυμπιακούς Αγώνες στην Αθήνα.  Σύλλογός του ήταν ο Πανελλήνιος όσο ήταν αθλητής. Το 2006 αποσύρθηκε από το άθλημα και έγινε προπονητής της ομάδας «Ωκεανός».

## Βιογραφία
Γεννήθηκε στην Αθήνα, στις 26 Φεβρουαρίου του 1976 και ξεκίνησε την ενασχόλησή του με το άθλημα των καταδύσεων το 1985. Έκανε σπουδές ΤΕΦΑΑ (Φυσικής Αγωγής) στο Πανεπιστήμιο Αθηνών.  Ξεκίνησε να ασχολείται με το άθλημα το 1987. Προπονητής του ήταν ο Πέτρος Φυρίγος.

## Παρουσία σε Ολυμπιακούς Αγώνες
Ο Συρανίδης σε όλη την καριέρα του έλαβε μέρος σε τρεις συνολικά Ολυμπιάδες (1996, 2000 και 2004). Η παρουσία του Συρανίδη στις καταδύσεις συνδέθηκε το μεγαλύτερο μέρος της καριέρας του, με το συναθλητή του, Θωμά Μπίμη, με τον οποίο αποτελούσαν δίδυμο ως το 2006. Το δίδυμο ήδη από το 2000 είχε ικανοποιητικές εμφανίσεις, όπως στο Παγκόσμιο Κύπελλο του Σίδνεϊ. Για πρώτη φορά έλαβαν μαζί μέρος σε Ολυμπιακούς Αγώνες στο Σίδνεϊ το 2000, όπου στα 3μ, ήταν 36οι. Στους Ολυμπιακούς Αγώνες στην Αθήνα, το 2004 στις συγχρονισμένες καταδύσεις από βατήρα 3 μέτρων, συγκέντρωσαν 353,34 βαθμούς και κατέκτησαν το πρώτο χρυσό μετάλλιο για τα ελληνικά χρώματα στη διοργάνωση της Αθήνας. Το δίδυμο χώρισε οριστικά το 2006, όταν ο Συρανίδης αποφάσισε να σταματήσει τις καταδύσεις και να γίνει πλέον προπονητής.

## Διακρίσεις
*1995 (καταδύσεις από 1 μ.), 2000: Ευρωπαϊκό πρωτάθλημα, 5η θέση
*2002: Γκραν πρι Μαδρίτης, 1μ., 1η θέση (χρυσό μετάλλιο) και  3μ. 2η θέση (ασημένιο μετάλλιο) 
*2003, 2004: Ευρωπαϊκό Κύπελλο, 3η θέση (χάλκινο μετάλλιο)
*2004: Παγκόσμιο Κύπελλο, 5η θέση
*2004: Ολυμπιακοί Αγώνες, 1η θέση (χρυσό μετάλλιο)

## Παραπομπές


## Πηγές
*in.gr – Βιογραφικά στοιχεία.

Συρανιδης
Συρα
Κατηγορία:Κάτοχοι μεταλλίων του Πανελλήνιου Πρωταθλήματος Καταδύσεων
Κατηγορία:Καταδύτες ΑΝΟΓ
Μιχάλης Μουρούτσος

Ο **Μιχάλης Μουρούτσος** (29 Φεβρουαρίου 1980, Λαγκάδια Αρκαδίας) είναι Έλληνας  αθλητής του Ταεκβοντό, που αναδείχθηκε Ολυμπιονίκης κατακτώντας χρυσό μετάλλιο στην κατηγορία των 58 κιλών το 2000 και επίσης το 2004 στην Αθήνα, όπου κατέλαβε την 5η θέση. Έγινε μάλιστα ο πρώτος αθλητής (χρονολογικά, καθώς η κατηγορία του διεξήχθη πρώτη στο Σίδνεϊ) που κατέκτησε το πρώτο χρυσό μετάλλιο στο άθλημα αυτό στην Ιστορία των Ολυμπιακών Αγώνων. Κατάφερε να γίνει χρυσός ολυμπιονίκης με τη βοήθεια του προπονητή του Θοδωρή Κανελλόπουλου, που του πρόσφερε τις απαραίτητες γνώσεις και τον εκπαίδευσε.

Ξεκίνησε να ασχολείται με το άθλημα το 1987. Ομάδα του είναι ο Α.Σ. Δάφνης. Έχει βαθμό αξιωματικού της Διοίκησης Υποβρυχίων Καταστροφών. Το όνομά του έχει δοθεί τιμητικά στο κλειστό γυμναστήριο του Δήμου Δάφνης. Από το Σεπτέμβριο του 2013 είναι επικεφαλής του τμήματος ταεκβοντό του Ολυμπιακού.

## Παρουσία σε Ολυμπιακούς Αγώνες

## Άλλες διεθνείς διακρίσεις

## Τηλεόραση

## Προσωπική ζωή
Από το 2010 μέχρι το 2013 ήταν παντρεμένος με το μοντέλο (Playmate 2005) Αναστασία Περράκη και μαζί απέκτησαν μια κόρη, την Έλενα (γενν. 2009). Από το 2015 μέχρι το 2018 ήταν σε σχέση με την παρουσιάστρια Λάουρα Νάργες.

## Παραπομπές


## Εξωτερικοί σύνδεσμοι
*Βιογραφικό του αθλητή στον ιστότοπο του Συνδέσμου Ελλήνων Ολυμπιονικών.

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές του Τάε Κβον Ντο
Κατηγορία:Συμμετέχοντες στο Survivor Ελλάδας
Στίβος στους Ολυμπιακούς Αγώνες 2008 - 20 χιλιόμετρα βάδην Γυναικών

Η κούρσα των **[[20 χιλιόμετρα βάδην|20 χιλιομέτρων βάδην]]** των γυναικών στο πρόγραμμα του στίβου των Ολυμπιακών Αγώνων του Πεκίνου διεξήχθη το πρωί της Πέμπτης 21 Αυγούστου 2008.

Κατηγορία:Θερινοί Ολυμπιακοί Αγώνες 2008
Υδρογόνωση

Με τον όρο **υδρογόνωση**, (hydrogenation), χαρακτηρίζεται οποιαδήποτε χημική αντίδραση μεταξύ υδρογόνου  με κάποιο χημικό στοιχείο ή χημική ένωση που συχνά αναφέρεται και ως υπόστρωμα. Απλούστερα είναι η ένωση υδρογόνου με μια ουσία.

Με τη βοήθεια της υδρογόνωσης, για παράδειγμα, ενώνονται τα φυτικά υγρά έλαια με υδρογόνο και μετατρέπονται σε μαργαρίνη.

Οι αντιδράσεις υδρογόνωσης μπορεί να είναι αντιδράσεις αναγωγής ή αντιδράσεις προσθήκης. 
*Στην περίπτωση αναγωγής ιδιαίτερο ενδιαφέρον παρουσιάζουν οι αντιδράσεις που προκαλούνται από το υδρογόνο «εν τω γεννάσθαι», (nascent), δηλαδή από αέριο υδρογόνο που είναι προϊόν προηγούμενης πρόσφατης αντίδρασης, για παράδειγμα: επίδραση αραιού θειϊκού οξέος σε ψευδάργυρο, όπου η πηγή του υδρογόνου αποκαλείται *δότης ηλεκτρονίων και πρωτονίων*.

Διευκρινίζεται ότι αν κατά την επίδραση του υδρογόνου επέλθει ρήξη ενός χημικού δεσμού του υποστρώματος τότε δεν πρόκειται για υδρογόνωση αλλά για υδρογονόλυση, όπως συμβαίνει π.χ. στη σύνθεση του υδροχλωρίου. Συχνά όμως την υδρογόνωση ακολουθεί η υδρογονόλυση, όπως π.χ. η σύνθεση της αμμωνίας.
## Εξωτερικοί σύνδεσμοι

Κατηγορία:Βιομηχανικές διεργασίες
Κατηγορία:Υδρογόνο
Κατηγορία:Χημικές αντιδράσεις
Υδρογονόλυση

Στη Χημεία με τον όρο **υδρογονόλυση**, (hydrogenolysis), χαρακτηρίζεται η χημική αντίδραση κατά την οποία υπό την επίδραση υδρογόνου επέρχεται διάσπαση χημικού δεσμού μιας χημικής ένωσης που εν προκειμένω αυτή ονομάζεται και υπόστρωμα.

Η υδρογονόλυση συχνά ακολουθεί την υδρογόνωση και αναφέρεται συνηθέστερα σε περιπτώσεις αντιδράσεων όπου πηγές υδρογόνου σε ατομική ή μοριακή μορφή ενώνονται με το υπόστρωμα. Η υδρογονόλυση απαντάται σε πλήθος βιομηχανικών χημικών διεργασιών με επικρατέστερη τη σύνθεση της αμμωνίας, καθώς και στη πετροχημεία σε αντιδράσεις αποαλκυλίωσης, αποθείωσης κ.λπ.

Κατηγορία:Χημικές αντιδράσεις
Υδρογονοβακτήριο

Στη Βακτηριολογία με τον όρο **υδρογονοβακτήρια**, (αγγλ.: *hydrogen oxidizing bacteria*), χαρακτηρίζονται τα χημειοτρόφα ή φωτοτρόφα βακτήρια που επιβιώνουν λαμβάνοντας την απαραίτητη ενέργεια με οξείδωση του ελεύθερου υδρογόνου.

Ειδικότερα τα φωτοτρόφα βακτήρια δια της υδρογόνωσης συνθέτουν γλυκίδια (δηλ. υδατάνθρακες), με αντίδραση υδρογόνου και διοξειδίου του άνθρακα και παράλληλο σχηματισμό νερού. Τα δε χημειοτρόφα βακτήρια, κατ΄ εξοχήν εδαφόβια βακτήρια, δια της υδρογόνωσης εξισορροπούν τo υπερβολικό όξινο του χούμου.

Κατηγορία:Βακτήρια
Θωμάς Μπίμης

Ο **Θωμάς Μπίμης** είναι Ολυμπιονίκης των συγχρονισμένων καταδύσεων. Με το συναθλητή του Νίκο Συρανίδη, κατέκτησε το χρυσό μετάλλιο στη συγχρονισμένη κατάδυση από βατήρα 3 μ. το 2004 στους Ολυμπιακούς Αγώνες στην Αθήνα.  Ομάδα του είναι ο ΔΑΣ Δραπετσώνας. Προπονητής του είναι ο Πέτρος Φυρίγος.

## Βιογραφία
Γεννήθηκε στην Αθήνα, στις 11 Ιουνίου του 1975.  Έκανε σπουδές Φυσιοθεραπείας στο Πανεπιστήμιο της Αθήνας..  Ξεκίνησε να ασχολείται με το άθλημα το 1987. Είναι Αξιωματικός του Πολεμικού Ναυτικού.

## Παρουσία σε Ολυμπιακούς Αγώνες
Η παρουσία του Μπίμη στις καταδύσεις συνδέθηκε σε μεγάλο βαθμό με την καριέρα του Νίκου Συρανίδη, με τον οποίο ήταν δίδυμο ως το 2006. Το δίδυμο ήδη από το 2000 παρουσίαζε ικανοποιητικές εμφανίσεις. Για πρώτη φορά έλαβαν μαζί μέρος σε Ολυμπιακούς Αγώνες στο Σίδνεϊ το 2000, καταλαμβάνοντας την 36η θέση. Τη μεγαλύτερη επιτυχία στην καριέρα του ο Μπίμης την κατόρθωσε στους Ολυμπιακούς Αγώνες στην Αθήνα, το 2004. Στις συγχρονισμένες καταδύσεις από βατήρα 3 μέτρων, με συναθλητή του το Συρανίδη, συγκέντρωσαν 353,34 βαθμούς και πήραν την πρώτη θέση. Λίγα χρόνια μετά, αποσύρθηκε από το άθλημα ο Συρανίδης και έγινε προπονητής, με αποτέλεσμα ο Μπίμης να αποτελέσει νέο δίδυμο με τον Αλέξανδρο Μάνο. Το Φεβρουάριο του 2008 οι δυο τους διεκδίκησαν την πρόκρισή τους στους Ολυμπιακούς Αγώνες του 2008 στο Πεκίνο. Στις καταδύσεις από βατήρα 3 μέτρων οι αθλητές ήταν 14οι με 369,45 βαθμούς και αποκλείστηκαν από τον τελικό στο Παγκόσμιο Κύπελλο που διεξήχθη στο Πεκίνο και αποτελούσε κριτήριο πρόκρισης στους Ολυμπιακούς Αγώνες αλλά και δοκιμαστική διοργάνωση ενόψει αυτών.

## Διακρίσεις
*2000, 2004: Ευρωπαϊκό πρωτάθλημα, 5η θέση
*2004: Ολυμπιακοί Αγώνες, 1η θέση (χρυσό μετάλλιο)
*2004: Παγκόσμιο Κύπελλο, 5η θέση

## Παραπομπές


Μπιμης Θωμας
Μπιμης
Κατηγορία:Κάτοχοι μεταλλίων του Πανελλήνιου Πρωταθλήματος Καταδύσεων
Κατηγορία:Καταδύτες ΑΝΟΓ
Αλεξάντρ Βασιλιέφσκι

Ο **Αλεξάντρ Μιχάηλοβιτς Βασιλιέφσκι** (ρωσ.:*Алекса́ндр Миха́йлович Василе́вский*, 30 Σεπτεμβρίου 1895 - 5 Δεκεμβρίου 1977) ήταν Ρώσος στρατιωτικός.

## Βιογραφία
Γεννήθηκε το 1895 σε ένα χωριό του άνω Βόλγα και ήταν γιος ιερέα. Οι αρχικές επαγγελματικές φιλοδοξίες του τον οδηγούσαν προς το επάγγελμα είτε του δασκάλου είτε του αγρονόμου. Κατατάχθηκε όμως εθελοντικά στο στρατό το 1915, οπότε και επιλέχθηκε αμέσως για να εκπαιδευθεί ως αξιωματικός. Ήταν λάτρης των βιβλίων που σχετίζονταν με τη ζωή και τη δράση των μεγάλων Ρώσων του παρελθόντος, και παρά την καταγωγή του, εντάχθηκε στις τάξεις του Κόκκινου Στρατού. Το 1936 ο Βασιλιέφκσυ ήταν μεταξύ των ελάχιστων αξιωματικών που επιλέχθηκαν για φοίτηση στη νέα Ακαδημία του Γενικού Επιτελείου, ενώ το 1939 έγινε υποδιευθυντής του κλάδου επιχειρήσεων της Stavka. Από τη θέση αυτή συμμετείχε στη σχεδίαση της τελικής επίθεσης, χάρη στην οποία κάμφθηκε η Φινλανδία το 1940. Την 1 Αυγούστου 1941, με εισήγηση του Σαποζνίκωφ ορίσθηκε επικεφαλής του κλάδου επιχειρήσεων και υπαρχηγός του Γενικού Επιτελείου, ενώ στις 26 Ιουνίου 1942 τον διαδέχθηκε ως αρχηγός.

Από τη θέση αυτή ο Βασιλιέφσκι έμελλε να συμετάσχει στην επιτελική προετοιμασία των μεγαλύτερων νικών που κατήγαγαν οι Σοβιετικοί κατά τον Β' Παγκόσμιο Πόλεμο. Λίγες ημέρες μετά την παράδοση του Φρήντριχ φον Πάουλους στο Στάλινγκραντ προήχθη σε στρατάρχη. Τον Ιανουάριο του 1945 άφησε τη θέση του αρχηγού του Γενικού Επιτελείου και στάλθηκε στην Άπω Ανατολή, όπου κατέστρωσε τα σχέδια που κατέληξαν στη συντριβή της ιαπωνικής στρατιάς του Κβαντούγκ. Του απονεμήθηκε δύο φορές το μετάλλιο του Ήρωα της Σοβιετικής Ένωσης.

Ο Αλεξάντρ Βασιλιέφκσι πέθανε στις 5 Δεκεμβρίου του 1977.

## Παραπομπές


## Πηγές
* *Εκδόσεις Περισκόπιο, Μονογραφίες του Περιοδικού Στρατιωτική Ιστορία, Σειρά Μεγάλες Μάχες - Η Μάχη του Στάλινγκραντ σελ. 105 *

## Εξωτερικοί σύνδεσμοι
* 

Κατηγορία:Ρώσοι του Β΄ Παγκοσμίου Πολέμου
Κατηγορία:Ρώσοι στρατιωτικοί
Κατηγορία:Ήρωες της Σοβιετικής Ένωσης
Κατηγορία:Στρατάρχες της Σοβιετικής Ένωσης
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Αποδέκτες του Τάγματος Στρατιωτικής Αξίας της Πολωνίας (1943-1989)
Κατηγορία:Αποδέκτες του Τάγματος του Σταυρού του Γκρούνβαλντ, 1η τάξη
Κατηγορία:Διοικητές του Τάγματος της Αναγέννησης της Πολωνίας
Κονσταντίν Ροκοσόφσκυ

Ο **Κωνσταντίν Ροκοσόφσκυ** (ρωσικά: Константин Константинович Рокоссовский, πολωνικά: Konstanty Ksawerowicz Rokossowski) ήταν Ρώσος στρατιωτικός, ήρωας της Σοβιετικής Ένωσης.

Γεννήθηκε στις 21 Δεκεμβρίου 1896 από πατέρα Πολωνό, εργάτη των σιδηροδρόμων, και μητέρα Ρωσίδα. Με την έκρηξη του Α΄ Παγκοσμίου Πολέμου κατατάχθηκε εθελοντικά στον Ρωσικό στρατό και το 1917 προσχώρησε στα ένοπλα τμήματα των επαναστατών. Κατά τη διάρκεια του εμφυλίου πολέμου απέκτησε τη φήμη εξαίρετου διοικητή του ιππικού και το 1925 μετατέθηκε στην Άπω Ανατολή, όπου και δημιούργησε οικογένεια.

Το 1928 επέστρεψε στη Μόσχα, για να φοιτήσει στη Στρατιωτική Ακαδημία του Φρούνζε και τη δεκαετία του 1930 ανέλαβε τη διοίκηση διάφορων μεραρχιών του Κόκκινου Στρατού. Ήταν στρατιώτης του 5ου τάγματος των Δραγώνων του Καργκοπόλ και πολέμησε στις μάχες της Βαρσοβίας, του Λοτζ, στη Λιθουανία και τη Λετονία. Το 1937 ο Ροκοσόφσκυ διώχθηκε από το Λαϊκό Κομισαριάτο Εσωτερικών Υποθέσεων, και φυλακίστηκε θεωρούμενος ως κατάσκοπος. Εξήλθε από τη φυλακή το 1940. Ο Σεμιόν Τιμοσένκο, ωστόσο, του εμπιστεύτηκε χωρίς δισταγμό τη διοίκηση ενός σώματος και ο Ροκοσόφκσυ τον δικαίωσε απόλυτα, αφού ο σχηματισμός του ήταν ο μόνος που αντεπιτέθηκε με επιτυχία κατά τις πρώτες ημέρες της Επιχείρησης Μπαρμπαρόσα, καθηλώνοντας τον εχθρό για μία εβδομάδα. 

Ως διοικητής της 16ης Στρατιάς συνέβαλε στην απώθηση των Γερμανών από τη Μόσχα και τον Ιούλιο του 1942 ανέλαβε τη διοίκηση του Μετώπου του Μπριάνσκ. Δύο μήνες αργότερα, ο Στάλιν αποφάσισε να τον ορίσει επικεφαλής του Μετώπου του Ντον, απ' όπου συμμετείχε στην εκμηδένιση της 6ης Στρατιάς στο Στάλινγκραντ. Μετά τη μεγάλη νίκη στις όχθες του Βόλγα, ο Ροκοσόφκσυ άφησε τη σφραγίδα του σε όλες τις μεγάλες μάχες του Ανατολικού Μετώπου που ακολούθησαν, όπως το Κουρσκ, η Λευκορωσία (όπου προήχθη σε στρατάρχη), η απελευθέρωση της γενέτειράς του Πολωνίας και η κατάληψη του Βερολίνου. Του απονεμήθηκε δύο φορές το μετάλλιο του Ήρωα της Σοβιετικής Ένωσης.

Απεβίωσε στις 3 Αυγούστου 1968.

## Παραπομπές


## Πηγές
**Εκδόσεις Περισκόπιο, Μονογραφίες του Περιοδικού Στρατιωτική Ιστορία, Σειρά Μεγάλες Μάχες - Η Μάχη του Στάλινγκραντ σελ. 105*

## Εξωτερικοί σύνδεσμοι
* 

Κατηγορία:Ήρωες της Σοβιετικής Ένωσης
Κατηγορία:Ρώσοι του Β΄ Παγκοσμίου Πολέμου
Κατηγορία:Ρώσοι στρατιωτικοί
Κατηγορία:Στρατάρχες της Πολωνίας
Κατηγορία:Στρατάρχες της Σοβιετικής Ένωσης
Κατηγορία:Πολωνοί κομμουνιστές
Σεσουάρ για δολοφόνους

Το ***Σεσουάρ για δολοφόνους*** είναι θεατρικό έργο των Bruce Jordan & Marilyn Abrams. Έχει μεταφραστεί σε 11 γλώσσες, και έχει παιχτεί σε 37 πόλεις της Αμερικής και 36 πρωτεύουσες του υπόλοιπου κόσμου, ενώ την έχουν δει περισσότεροι από 8.200.000 θεατές σε όλο τον κόσμο. Έχει χαρακτηριστεί από το Βιβλίο Γκίνες ως «η μακροβιότερη παράσταση στην ιστορία του Αμερικανικού Θεάτρου».
Στην Αμερική σημείωσε ιδιαίτερη επιτυχία αφού στη Βοστώνη παίζεται από το 1980 και στην Ουάσιγκτον από το 1987. Αυτή την εποχή, παίζεται στο Σικάγο, τη Βουδαπέστη, το Τελ Αβίβ, και τη Βαρσοβία.

Στην Ελλάδα ανέβηκε πρώτη φορά 1999 και για τελευταία το 2012, με διαφορετικούς θιάσους κάθε φορά, ενώ κατά καιρούς ανεβαίνει και με περιφεριακούς θιάσους. Την περίοδο 2007-2008 παιζόταν στην Αθήνα και ταυτόχρονα παιζόταν και από περιοδεύοντα θίασο στην επαρχία.

## 1ος χρόνος

## 2ος χρόνος

## 3ος χρόνος

## 4ος χρόνος

## 5ος χρόνος

## 6ος χρόνος

## 7ος χρόνος

## 8ος χρόνος

## 9ος χρόνος

## 9ος χρόνος (περιοδεία)

## 10ος χρόνος

## 11ος χρόνος

## 12ος χρόνος

## 13ος χρόνος

Κατηγορία:Αμερικανικά θεατρικά έργα
Σκορπίος (τορπιλάκατος)

Η **Σκορπίος** ήταν τορπιλάκατος του Ελληνικού Πολεμικού Ναυτικού.
## Πηγές
*www.hellasarmy.gr - ΣΚΟΡΠΙΟΣ (P 55) 

Κατηγορία:Ελληνικές Τορπιλάκατοι
Ελισάβετ Μυστακίδου

Η **Ελισάβετ Μυστακίδου** (γνωστότερη με το όνομα Έλλη Μυστακίδου) είναι πρωταθλήτρια του τάε κβον ντο, που αναδείχθηκε ασημένια Ολυμπιονίκης στην κατηγορία των +67 κιλών το 2004 στην Αθήνα. Πέτυχε να γίνει η πρώτη Ελληνίδα που κατέκτησε μετάλλιο σε Ολυμπιακούς Αγώνες στο τάε Κβον Ντο. Σωματείο της είναι ο Φίλιππος Γιαννιτσών. Το 2008, έπειτα από τους Ολυμπιακούς Αγώνες του Πεκίνου, εξέφρασε την επιθυμία της να αφοσιωθεί στην οικογενειακή της ζωή και όχι τόσο στο άθλημα.

## Βιογραφία
Γεννήθηκε στα Γιαννιτσάστις 15 Αυγούστου του 1977. Άρχισε να ασχολείται με το άθλημά της το 1989. Είναι έγγαμη.

## Παρουσία σε Ολυμπιακούς Αγώνες
Η μεγαλύτερη επιτυχία στην καριέρα της αθλήτριας ήταν στους Θερινούς Ολυμπιακούς Αγώνες του 2004 στην Αθήνα, όπου κατέκτησε το ασημένιο μετάλλιο. Στον τελικό ηττήθηκε από την Κινέζα Λούο με 8-6.

Η Μυστακίδου έλαβε μέρος και στους επόμενους Ολυμπιακούς Αγώνες, στο Πεκίνο, χωρίς όμως να κατορθώσει να προχωρήσει εως τα προημιτελικά. Στις 22 Αυγούστου του 2008 αγωνίστηκε στην κατηγορία των +67 κιλών όπου όμως γνώρισε την ήττα στη «φάση των 16» από την Πορτορικανή Ασουνσιόν Οκάσιο Ροντρίγκεζ με 1-0 στα σημεία. Έχασε τις ελπίδες για διεκδίκηση κάποιου μεταλλίου στα ρεπεσάζ, καθώς η αντίπαλος που την είχε νικήσει ηττήθηκε και η ίδια. Μετά τον αποκλεισμό της, τον οποίο απέδωσε στη νευρικότητα και το άγχος που είχε η ίδια,  η Μυστακίδου δήλωσε ότι στο Πεκίνο ήταν οι τελευταίοι της Ολυμπιακοί Αγώνες,  εκφράζοντας την ανάγκη να αφοσιωθεί στην οικογένειά της και στο να κάνει ένα παιδί.

## Διακρίσεις
*Ολυμπιακοί Αγώνες
**2004: Ασημένιο μετάλλιο.
*Παγκόσμιο Κύπελλο
** 2000, 2001: Χάλκινο μετάλλιο.
*Ευρωπαϊκό πρωτάθλημα
**2000: Χρυσό μετάλλιο, 2002: Ασημένιο μετάλλιο, 1992: Χάλκινο μετάλλιο (στο ομαδικό).
*Παγκόσμιο Πρωτάθλημα
**1993 (κατηγορία 70+ κιλά), 2001 (67-72 κ.), 2003 (63-67 κ.): Χάλκινο μετάλλιο.

## Εξωτερικοί σύνδεσμοι
*[Συνέντευξη της αθλήτριας το 2008 στο [Αθηναϊκό Πρακτορείο Ειδήσεων]]
*Βιογραφικό olympionikes.gr 

## Παραπομπές


Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του Τάε Κβον Ντο
Καταιγίς (τορπιλάκατος)

Η **Καταιγίς / Ρ-197** ήταν τορπιλάκατος) τύπου ‘JAGUAR’ ή Κλάσης ‘141’

Πρώην 'Falke P6072'

Κατασκευάστηκε στα ναυπηγεία ‘Germany – Fr Lürssen Werft, Bremen–Vegesack’. Εν ενεργεία από τις 14 Απριλίου 1959. Παρελήφθη εν πλω στις 13 Οκτωβρίου 1976 από τη Δυτική Γερμανία. Κατέπλευσε στην Ελλάδα στις 26 Νοεμβρίου 1976. Στο ελληνικό Ναυτικό μέχρι το τις 1 Ιανουαρίου 1961. Αχρηστεύτηκε μετά από την πυρκαγιά στις 25 Σεπτεμβρίου 1980 σε άσκηση στον Σαρωνικό. Ένα από τα 7 ιδίου τύπου πλοία : ‘Έσπερος ΙΙ’, Σκορπίος, ‘Κένταυρος ΙΙΙ’, ‘Κυκλών’, ‘Καταιγίς’, ‘Λαίλαψ’.

## Πηγές

Κατηγορία:Ελληνικές Τορπιλάκατοι
Κυκλών (τορπιλάκατος)

**Κυκλών ([[τορπιλάκατος]]) / Ρ-199, Ρ-53**

ΤΟΡΠΙΛΑΚΑΤΟΣ ΤΥΠΟΥ ‘JAGUAR’ ή ΚΛΑΣΕΩΣ ‘141’

Πρώην ‘P6071 GREIF’.

Μία από τις 7 τορπιλακάτους του ιδίου τύπου που παρελήφθησαν, Κατασκευάστηκε στα ναυπηγεία ‘Fr. Lürssen Werft. Bremen–Vegesack’. Ιδίου τύπου πλοία : Σκορπίος, ‘Έσπερος ΙΙ’, ‘Κένταυρος ΙΙΙ’, ‘Κυκλών’, ‘Καταιγίς’, ‘Λαίλαψ’. Εκτόπισμα : 190 τόνοι. – Διαστάσεις: 138/22/5 πόδια.-Μηχανές συνολικής ισχύος 12.000 ΗΡ με 4 άξονες.-Ταχύτητα : 42 κόμβοι.-Οπλισμός : 2 πυροβόλα Α/Α 40 χιλ..-4 Τ/Σ 21”. - Πλήρωμα : 33 άνδρες Στις 13 Οκτωβρίου 1976 παρελήφθη εν πλω. Στις 26 Νοεμβρίου 1976 κατέπλευσε στην Ελλάδα μαζί με τα 2 πλοία ‘ΚΑΤΑΙΓΙΣ’ και ‘ΤΥΦΩΝ’.

## Πηγές

Κατηγορία:Ελληνικές Τορπιλάκατοι
Κένταυρος ΙΙΙ (τορπιλάκατος)

Ο **Κένταυρος ΙΙΙ / Ρ-198, Ρ-52** ήταν τορπιλάκατος ΤΥΠΟΥ ‘JAGUAR’ ή ΚΛΑΣΕΩΣ ‘141’

Πρώην ‘HABICHT P6075’.

Ένα από τα 7 ιδίου τύπου πλοία : Σκορπίος, ‘Έσπερος ΙΙ’, ‘Κένταυρος ΙΙΙ’, ‘Κυκλών’, ‘Καταιγίς’, ‘Λαίλαψ’. Επισκευάστηκε στη Δυτική Γερμανία και μετά μαζί το ‘ΣΚΟΡΠΙΟΣ’ φορτώθηκε σε πλοίο και έφθασε στον Πειραιά τον Μάιο του 1977. Η ύψωση της Ελληνικής σημαίας έγινε στις 21 Μαΐου 1977.

## Πηγές

Κατηγορία:Ελληνικές Τορπιλάκατοι
Έσπερος ΙΙ (τορπιλάκατος)

**Έσπερος ΙΙ ([[τορπιλάκατος]]) / Ρ-196, Ρ-50**

ΤΟΡΠΙΛΑΚΑΤΟΣ ΤΥΠΟΥ ‘JAGUAR’ ή ΚΛΑΣΕΩΣ ‘141’
Πρώην ‘SEEADLER P6068’.

Μία από τις 7 τύπου “JAGUAR” ή κλάσεως 141. Κατασκευάστηκε στα ναυπηγεία ‘Germany – Fr Lürssen Werft, Bremen–Vegesack’. Ένα από τα 7 ιδίου τύπου πλοία : Σκορπίος, ‘Έσπερος ΙΙ’, ‘Κένταυρος ΙΙΙ’, ‘Κυκλών’, ‘Καταιγίς’, ‘Λαίλαψ’. Παραχωρήθηκε από τη Δυτική Γερμανία στα πλαίσια Στρατιωτικής βοήθειας. Μετά από επισκευή στη Γερμανία, απεστάλησαν στην Ελλάδα με το ΛΑΙΛΑΨ ατμοπλοϊκώς και στις 24 Μαρτίου 1977 έγινε η ύψωση της Ελληνικής Σημαίας.

## Πηγές

Κατηγορία:Ελληνικές Τορπιλάκατοι
Λαίλαψ (τορπιλάκατος)

Η **Λαίλαψ** ήταν τορπιλάκατος τύπου Jaguar ή κλάσεως 141)
κατασκευάστηκε στη Γερμανία στα ναυπηγεία «Fr. Lürssen Werft, Bremen–Vegesack». 
Ένα από τα 7 ιδίου τύπου πλοία : Σκορπίος, Έσπερος ΙΙ, Κένταυρος ΙΙΙ, ‘Κυκλών, Καταιγίς. Μετά την κατασκευή του στη Δυτική Γερμανία στάλθηκε στην Ελλάδα με το Έσπερος ΙΙ (τορπιλάκατος). 
Η ύψωση της Ελληνικής σημαίας έγινε στις 24 Μαρτίου 1977.

## Πηγές

Κατηγορία:Ελληνικές Τορπιλάκατοι
Κάστωρ ΙΙ (τορπιλάκατος)

**Κάστωρ ΙΙ ([[τορπιλάκατος]]) / Ρ-23**

Τορπιλάκατος τύπου ‘NASTY’

Αγοράσθηκε από τη Νορβηγία – Δαπάνη Ελληνικού Δημοσίου. Ναυπηγήθηκε το 1966-1967 στα ναυπηγεία ‘Norway – Boatservice Varlt, Mandal’.  Στις 16 Φεβρουαρίου 1967 παρελήφθη από τον Υποπλοίαρχο Ευάγγελο Καναβαριώτη. Ένα από τα 6 ομοίου τύπου πλοία : **Κάστωρ ΙΙ**, ‘Ηνίοχος’, ‘Ανδρομέδα ΙΙ’, ‘Κύκνος’, ‘ΠΗΓΑΣΟΣ ΙΙ’ και ‘Τοξότης’.

Αυτά τα πλοία αποτέλεσαν τον πρώτο Στολίσκο τορπιλακάτων του Ναυτικού. Ήταν τα πρώτα μεταπολεμικά σκάφη που κατασκευάστηκαν μετά από παραγγελία του Πολεμικού Ναυτικού και με δαπάνη της Ελληνικής Κυβέρνησης. Τα ‘Ανδρομέδα ΙΙ’ και ‘Ηνίοχος’ απέπλευσαν από τη Νορβηγία στις 21 Δεκεμβρίου 1966 και έφθασαν στον Ναύσταθμο στις 6 Φεβρουαρίου 1967 μετά από επιπλέον ταξίδι 47 ημερών. Τα υπόλοιπα 4 Τ/Α μεταφέρθηκαν στην Ελλάδα με το ΝΑΥΚΡΑΤΟΥΣΑ.

Παροπλίστηκε στις 29 Ιανουαρίου 1985 (ΟΠΠ/ΝΣ).

Κατηγορία:Ελληνικές Τορπιλάκατοι
Λάσκος ΙΙ (περιπολικό)

Η πυραυλάκατος **ΤΠΚ Αντιπλοίαρχος Λάσκος ΙΙ** (Ρ-20, πρώην Ρ-50) είναι ένα από τα τέσσερα παρόμοιου τύπου (αδελφά) σκάφη του Πολεμικού Ναυτικού της Ελλάδας: «Λάσκος ΙΙ», «Μπλέσσας ΙΙ, «Μυκόνιος» και΅«Τρουπάκης».

## Ιστορικό
Κατασκευάστηκε στα ναυπηγεία Construction mecaniques de Normandie (CMN) του Χερβούργου, στη Νορμανδία της Γαλλίας. Το σκάφος είχε παραγγελθεί από την Ελληνική Κυβέρνηση το 1974. Στις 6 Ιουλίου 1976 παρελήφθη στο ναυπηγείο από τον Πλωτάρχη Μ. Λογοθέτη και στις 30 Απριλίου 1977 κατέπλευσε στην Ελλάδα.

Το «Λάσκος ΙΙ» πήρε το όνομά του προς τιμήν του Κυβερνήτη του Υ/Β «Κατσώνης» Βασίλη Λάσκου, ο οποίος φονεύθηκε την 14η Σεπτεμβρίου 1943 στη θαλάσσια περιοχή Σκιάθου – Πηλίου, σε πολεμική δράση εναντίον του εχθρού. Ο Β. Λάσκος προήχθη σε Πλοίαρχο μετά θάνατον «επ' ανδραγαθία» στις 4 Δεκεμβρίου 1943, με αναδρομική ισχύ από 14 Σεπτεμβρίου 1943.

Η πυραυλάκατος «Λάσκος» —όπως και τα αδελφά της πλοία— υποβλήθηκε σε εκτεταμένες εργασίες εκσυγχρονισμού των συστημάτων της (πρόγραμμα Εκσυγχρονισμός Μέσης Ζωής), οι οποίες ολοκληρώθηκαν στα Ναυπηγεία Ελευσίνας την 22α Απριλίου 2008.

## Παραπομπές


## Πηγές και βιβλιογραφία
* «ΤΠΚ Λάσκος». Πολεμικό Ναυτικό. Ανακτήθηκε στις 28.01.2016.
* «Πυραυλάκατοι (ΤΠΚ) τύπου LA COMBATTANTE III». Πολεμικό Ναυτικό. Ανακτήθηκε στις 28.01.2016.
* «ΛΑΣΚΟΣ Αντιπλοίαρχος (P 20)» . hellasarmy.gr. Ανακτήθηκε στις 28.01.2016.
* Wertheim, Eric (2007). *The Naval Institute Guide to Combat Fleets of the World*. 15η έκδοση. Αννάπολις: Naval Institute Press. ISBN 978-1591149552.

## Δείτε επίσης
* Κανονιοφόρος Λάσκος Ι

Κατηγορία:Ελληνικά περιπολικά πλοία
Μπλέσσας ΙΙ (περιπολικό)

Η πυραυλάκατος **ΤΠΚ Πλωτάρχης Μπλέσσας ΙΙ** (Ρ-21, πρώην Ρ-51) είναι ένα από τα τέσσερα παρόμοιου τύπου (αδελφά) σκάφη του Πολεμικού Ναυτικού της Ελλάδας: «Λάσκος ΙΙ», «Μπλέσσας ΙΙ, «Μυκόνιος» και΅«Τρουπάκης».

## Ιστορικό
Κατασκευάστηκε στα ναυπηγεία Construction mecaniques de Normandie (CMN) του Χερβούργου, στη Νορμανδία της Γαλλίας. Το πλοίο καθελκύστηκε στις 10 Νοεμβρίου 1976 στο Χερβούργο (ανάδοχος η σύζυγος του τότε Α/ΓΕΝ Αντιναυάρχου Σπ. Κονοφάου) και παρελήφθη από τον Πλωτάρχη Ι. Βουραζέρη. Στις 7 Ιουλίου 1977 κατέπλευσε στην Ελλάδα.

Το σκάφος πήρε το όνομα του προς τιμήν του Κεφαλονίτη Γεώργιου Μπλέσσα. Ο Πλωτάρχης Μπλέσσας, ως κυβερνήτης του αντιτορπιλικού ''Βασίλισσα Όλγα'', είχε χαθεί ηρωικά κατά τη βύθιση του πλοίου του στη θαλλάσια περιοχή της Λέρου στις 26 Σεπτεμβρίου 1943. Ο Μπλέσσας προήθχη μετά θάνατον στο βαθμό του Αντιπλοιάρχου.

Η πυραυλάκατος «Μπλέσσας» —όπως και τα αδελφά της πλοία— υποβλήθηκε σε εκτεταμένες εργασίες εκσυγχρονισμού των συστημάτων της (πρόγραμμα Εκσυγχρονισμός Μέσης Ζωής), οι οποίες ολοκληρώθηκαν στα Ναυπηγεία Ελευσίνας τον Οκτώβριο του 2009.

## Παραπομπές


## Πηγές και βιβλιογραφία
* «ΤΠΚ Μπλέσσας». Πολεμικό Ναυτικό. Ανακτήθηκε στις 28.01.2016.
* «Πυραυλάκατοι (ΤΠΚ) τύπου LA COMBATTANTE III». Πολεμικό Ναυτικό. Ανακτήθηκε στις 28.01.2016.
* «ΜΠΛΕΣΣΑΣ Πλωτάρχης (P 21)» . hellasarmy.gr. Ανακτήθηκε στις 28.01.2016.
* Wertheim, Eric (2007). *The Naval Institute Guide to Combat Fleets of the World*. 15η έκδοση. Αννάπολις: Naval Institute Press. ISBN 978-1591149552.

## Εξωτερικοί σύνδεσμοι
* «Εκπαιδευτικές βολές Κατευθυνομένων Βλημάτων από το ΤΠΚ Μπλέσσας» (video).  Ανακτήθηκε στις 02.02.2016.
* «Το πολεμικό πλοίο ΤΠΚ Μπλέσσας στη Σητεία» (εορτασμός 28ης Οκτωβρίου 2014), (video).  Ανακτήθηκε στις 02.02.2016.
* «Παραδόσεις πλοίων από τα Ναυπηγεία Ελευσίνας». *Το Βήμα* (31 Οκτωβρίου 2009).  Ανακτήθηκε στις 29.01.2016.

Κατηγορία:Ελληνικά περιπολικά πλοία
Μυκόνιος (περιπολικό)

Η πυραυλάκατος **ΤΠΚ «Υποπλοίαρχος Μυκόνιος»** (Ρ-22, πρώην Ρ-57) είναι ένα από τα τέσσερα παρόμοιου τύπου (αδελφά) σκάφη του Πολεμικού Ναυτικού της Ελλάδας: «Λάσκος ΙΙ», «Μπλέσσας ΙΙ, «Μυκόνιος» και «Τρουπάκης».

## Ιστορικό
Κατασκευάστηκε στα ναυπηγεία Construction mecaniques de Normandie (CMN) του Χερβούργου, στη Νορμανδία της Γαλλίας. Καθελκύστηκε στις 5 Μαΐου 1977, οπότε και παρελήφθη από τον Πλωτάρχη Λεωνίδα Παληογιώργο. Κατέπλευσε στην Ελλάδα στις 10 Φεβρουαρίου 1978.

Το σκάφος έλαβε το όνομά του προς τιμή του Υποπλοιάρχου Σοφοκλή Μυκόνιου, ο οποίος ως Γ΄ Αξιωματικός  του Υ/Β «Κατσώνης» φονεύθηκε την 14η Σεπτεμβρίου 1943 στη θαλάσσια περιοχή Σκιάθου – Πηλίου, σε πολεμική δράση εναντίον του εχθρού. Ο Σ. Μυκόνιος προήχθη μετά θάνατον «επ' ανδραγαθία» στον επόμενο βαθμό (Πλωτάρχης).

Η πυραυλάκατος «Μυκόνιος» —όπως και τα αδελφά της πλοία— υποβλήθηκε σε εκτεταμένες εργασίες εκσυγχρονισμού των συστημάτων της (πρόγραμμα Εκσυγχρονισμός Μέσης Ζωής), οι οποίες ολοκληρώθηκαν στα Ναυπηγεία Ελευσίνας τον Οκτώβριο του 2009. Μετά το πέρας του ΕΜΖ και κατά τη διάρκεια εργασιών φλογοκοπής (04/01/10) συνέβη πυρκαγιά στο ΠΜ Μηχανοστάσιο στο Ναύσταθμο Κρήτης.

Το καλοκαίρι του 2015 αποφασίστηκε η επισκευή του στα ίδια  Ναυπηγεία Ελευσίνας  και ταυτόχρονα ο εκσυγχρονισμός του βληματικού του δυναμικού από τη Διεύθυνση Ναυτικών Όπλων σε συνεργασία με την εταιρεία SSA από τα EXOCET MM38 σε HARPOON.

## Παραπομπές


## Πηγές και βιβλιογραφία
* *
* 
* 

## Εξωτερικοί σύνδεσμοι
* 

Μυκο
Λαμπαδιάς (περιπολικό)

**Λαμπαδιάς ([[Περιπολικό]]) / 2182, Ρ-234**

Περιπολικό τύπου ‘YMS’

Πρώην ‘BYMS 2182’, πρώην 'USS YMS 182'

Παραχωρήθηκε από το αμερικανικό Ναυτικό το 1963. Κατασκευάστηκε στα ναυπηγεία ‘Hubbards South Cost Co’. Ένα από τα 6 Ν/Α που μετατράπηκαν σε περιπολικά μεταξύ 1959-1960. Χρησιμοποιήθηκαν για την δίωξη του λαθρεμπορίου (ΘΟΑ).Ομοίου τύπου πλοία : 'Θάλεια ΙΙ', Κλειώ ΙΙ, Ανδρομέδα Ι, Προκύων, Πήγασος Ι και **Λαμπαδιάς**.

Διεγράφη από τη δύναμη του Στόλου το 1968.

## Εξωτερικοί σύνδεσμοι
* http://www.hellasarmy.gr 
* http://uboat.net

Κατηγορία:Ελληνικά περιπολικά πλοία
Κλειώ ΙΙ (περιπολικό)

Το **Κλειώ ΙΙ / 2152, Ρ-233** (πρώην  ‘BYMS 2152’, πρώην 'USS YMS 152') ήταν περιπολικό τύπου ‘YMS' το οποίο κατασκευάστηκε στα ναυπηγεία ‘Hubbards South Cost Co’. Ένα από τα 6 Ν/Α που μετατράπηκαν σε περιπολικά μεταξύ 1959-1960.  Χρησιμοποιήθηκαν για την δίωξη του λαθρεμπορίου ΘΟΑ (Θαλάσσια Οικονομική Αστυνομία). Ομοίου τύπου πλοία : 'Θάλεια ΙΙ', **Κλειώ ΙΙ**, Ανδρομέδα Ι, Προκύων, Πήγασος Ι και Λαμπαδιάς.

Διαγράφηκε από τη δύναμη του Στόλου το 1967.

## Εξωτερικοί σύνδεσμοι
* http://www.hellasarmy.gr/ 
* http://uboat.net

Κατηγορία:Ελληνικά περιπολικά πλοία
Καλυψώ ΙΙ (τορπιλοβόλο)

**Καλυψώ ΙΙ ([[Τορπιλοβόλο]])**
Του ίδιου τύπου ‘Δήλος Ι’, ‘Χίος I’, ‘Θέα’, ‘Περσεφόνη ΙI’, και ‘Σαπφώ ΙΙΙ’.

Οι εκσφενδονιστικοί σωλήνες του ‘Δήλος Ι' και ‘Σαπφώ ΙΙΙ’ τοποθετήθηκαν στην Αγγλία, στα υπόλοιπα στην Ελλάδα στα Ναυπηγεία ‘ΒΑΣΙΛΕΙΑΔΗ’ του Πειραιά.

Αποσύρθηκε το 1890.

Κατηγορία:Ελληνικά Τορπιλοβόλα
Δήλος Ι (τορπιλοβόλο)

Το **Δήλος Ι** ήταν τορπιλοβόλο.
Αγοράστηκε το 1873 (πρώην μικρό σκάφος αναψυχής). Αγγλικής κατασκευής. Μεταφέρθηκε στην Ελλάδα μαζί με τα υπόλοιπα ομοίου τύπου με το Α/Π ΜΑΛΒΙΝΑ και απετέλεσαν τα πρώτα υποτυπώδη τορπιλοβόλα του Ελληνικού Πολεμικού Ναυτικού.

Του ίδιου τύπου ‘Χίος I’, ‘Θέα’, ‘Καλυψώ ΙΙ’, ‘Περσεφόνη ΙI’, και ‘Σαπφώ ΙΙΙ’.Οι εκσφενδονιστικοί σωλήνες του ‘Δήλος Ι και ‘Σαπφώ ΙΙΙ’ τοποθετήθηκαν στην Αγγλία, στα υπόλοιπα στην Ελλάδα στα Ναυπηγεία ‘ΒΑΣΙΛΕΙΑΔΗ’ του Πειραιά.

Αποσύρθηκε το 1890.

Κατηγορία:Ελληνικά Τορπιλοβόλα
Κάστωρ (κότερο)

**Κάστωρ ([[Κότερο]])**

Ναυπηγήθηκε το 1838 μαζί με το ‘Πολυδεύκης Ι’ στον Ναύσταθμο Πόρου.

Χρησιμοποιήθηκε για την ταχυπλοϊκή υπηρεσία μεταξύ του Ναύσταθμου Πόρου και τον Πειραιά. Μήκος: 30 πόδια. Εκτοπίσματος 7 τόνων. Κατασχέθηκε στις 7 Ιανουαρίου 1850 και μέχρι τις 17 Απριλίου 1850 από τους Άγγλους στον Πειραιά για τη υπόθεση Πατσίφικο.

Στα μέσα του 1860 διατάχθηκε η διάλυση του λόγω παλαιότητας.

## Εξωτερικοί σύνδεσμοι

* http://www.hellasarmy.gr/ 

Κατηγορία:Ελληνικά Κότερα
Λίνδος (αεροναυαγοσωστικό)

Το **Λίνδος** , Ρ-269 ήταν αεροναυαγοσωστικό τύπου ‘ABEKING’
Ένα από τα τρία (3) όμοιου τύπου σκάφη που ναυπηγήθηκαν, για να αντικαταστήσουν τα τύπου ‘ΑΔΑΜΙΔΗΣ’, στα Ναυπηγεία Σκαραμαγκά.  Ύψωση Ελληνικής Σημαίας στις 1 Νοεμβρίου 1978. Ιδίου τύπου πλοία ‘Δήλος ΙΙ’, ‘Κνωσός’ και ‘Λίνδος’. Στο σύνολο ναυπηγήθηκαν δέκα (10), τα επτά (7) παραχωρήθηκαν στο Λιμενικό Σώμα και την Τελωνιακή Υπηρεσία.

Στις 25 Απριλίου 1978 εντάχθηκε στη δύναμη του Στόλου. To 1998 διεγράφη από το Π.Ν. και παραδόθηκε στο Πολεμικό Ναυτικό της Γεωργίας.

Κατηγορία:Ελληνικά Ναυαγοσωστικά
Δήλος ΙΙ (αεροναυαγοσωστικό)

Το **Δήλος ΙΙ ([[Αεροναυαγοσωστικό]]), Ρ-267** ήταν αεροναυαγοσωστικό τύπου "Abeking" και ένα από τα τρία (3) όμοιου τύπου σκάφη που ναυπηγήθηκαν για να αντικαταστήσουν τα τύπου ‘ΑΔΑΜΙΔΗΣ’, στα Ναυπηγεία Σκαραμαγκά. Ιδίου τύπου πλοία ‘Δήλος ΙΙ’, ‘Κνωσός’ και ‘Λίνδος’. Στο σύνολο ναυπηγήθηκαν δέκα (10), τα επτά (7) παραχωρήθηκαν στο Λιμενικό Σώμα και την Τελωνιακή Υπηρεσία.  Εντάχθηκε στον Στόλο στις 28 Φεβρουαρίου 1978. To 1999 διεγράφη από το Π.Ν. και παραδόθηκε στο Πολεμικό Ναυτικό της Γεωργίας.

Κατηγορία:Ελληνικά Ναυαγοσωστικά
Κνωσός (αεροναυαγοσωστικό)

**Κνωσός ([[Αεροναυαγοσωστικό]]), Ρ-268**
ΑΕΡΟΝΑΥΑΓΟΣΩΣΤΙΚΟ  ΤΥΠΟΥ ‘ABEKING’

Ένα από τα τρία (3) όμοιου τύπου σκάφη που ναυπηγήθηκαν, για να αντικαταστήσουν τα τύπου ‘ΑΔΑΜΙΔΗΣ’, στα Ναυπηγεία Σκαραμαγκά.  Ύψωση Ελληνικής Σημαίας στις 1 Νοεμβρίου 1978. Ιδίου τύπου πλοία ‘Δήλος ΙΙ’, ‘Κνωσός’ και ‘Λίνδος’. Στο σύνολο ναυπηγήθηκαν δέκα (10), τα επτά (7) παραχωρήθηκαν στο Λιμενικό Σώμα και την Τελωνιακή Υπηρεσία.

Παρελήφθη την 1 Νοεμβρίου 1978. Τον Μάρτιο 2002 διεγράφη από το Π.Ν. Παραδόθηκε στην Κυπριακή Δημοκρατία και μετονομασθηκε σε *Κερύνεια*, P-02.

## Βιβλιογραφία



Κατηγορία:Ελληνικά Ναυαγοσωστικά
Κουντουριώτης Ι (εύδρομο)

Το εύδρομο **Κουντουριώτης Ι** ήταν ένα από τα δύο εύδρομα που παραγγέλθηκαν στη Βρετανία το 1914 και δεν παραδόθηκαν. Ιδίου τύπου πλοίο είναι το Κατσώνης Ι. Με την έναρξη του πρώτου παγκοσμίου πολέμου κατασχέθηκαν από τους Βρετανούς και εντάχθηκαν στο Βρετανικό πολεμικό ναυτικό και μετονομάστηκαν σε *Birkenhead* και *Chester*. Είχε χωρητικότητα 7.000 τόνων.

Κατηγορία:Ελληνικά Εύδρομα
Μαυρομμάτι Βοιωτίας

Το **Μαυρομμάτι** είναι οικισμός της Στερεάς Ελλάδας στην Περιφερειακή Ενότητα Βοιωτίας.

## Γενικά
Το Μαυρομμάτι βρίσκεται ανάμεσα στον Ελικώνα και τη Θήβα σε υψόμετρο 320 μέτρων, από την οποία απέχει περίπου 20 χιλιόμετρα δυτικά και 30 χιλιόμετρα νοτιοανατολικά  από τη πρωτεύουσα του Νομού, Λιβαδειά. Σύμφωνα με την Απογραφή του 2011, ο πληθυσμός του Μαυρομματίου είναι 1.847 κάτοικοι. Το Μαυρομμάτι υπάγεται στο Δήμο Αλιάρτου.

Ανατολικά και σε κοντινή απόσταση συνδέεται με την κωμόπολη των Βαγίων, νοτιοανατολικά με τις Θεσπιές και το Λεοντάρι και νοτιοδυτικά με την Άσκρη και το Νεοχώρι. Δυτικά του χωριού, στην περιοχή *Κεφαλάρι*, βρίσκεται το ιστορικό μοναστήρι του Αγίου Γεωργίου. Επίσης στο χωριό υπάρχει μία Ελεύθερη Ευαγγελική Εκκλησία.

Στο Μαυρομμάτι υπήρξε σιδηροδρομικός σταθμός από όπου διερχόταν η γραμμή Αθηνών-Θεσσαλονίκης. Με βελτίωση χάραξης που έγινε, η παραλλαγή Σφιγξ - Μαυρομμάτι - Αλίαρτος καταργήθηκε.

## Ιστορικά στοιχεία
Στις 26 Οκτωβρίου 1825 εβδομήντα Έλληνες, οχυρωμένοι στη μάντρα της εκκλησίας της Αγίας Σωτήρας με επικεφαλής τον Αθανάσιο Σκουρτανιώτη, αντιμετώπισαν απόσπασμα 700-800 Τούρκων, κυρίως ιππέων σε μια μάχη που κράτησε όλη την μέρα. Οι Έλληνες απέκρουσαν τις τουρκικές επιθέσεις κι όταν είδαν ότι τους τελείωναν τα πυρομαχικά, μπήκαν στην εκκλησία για να αμυνθούν καλύτερα. Οι Τούρκοι σκαρφάλωσαν στη στέγη της εκκλησίας, άνοιξαν τρύπα κι έριξαν μέσα αναμμένες ύλες που προκάλεσαν στους πολιορκημένους θάνατο από ασφυξία. Μόνο ο αρχηγός τους έζησε αλλά τον συνέλαβαν οι Τούρκοι και τον κατακρεούργησαν.

## Δημογραφικά στοιχεία

## Αρβανίτικη γλώσσα

Στο Μαυρομμάτι οι κάτοικοί του  μιλούν τα Αρβανίτικα, παράλληλα με την ελληνική γλώσσα. Μέχρι το τέλος της δεκαετίας του 1960 τα αρβανίτικα ήταν η κύρια γλώσσα των Μαυρομματαίων. Σήμερα η γλώσσα ομιλείται μόνο από τους μεγαλύτερους σε ηλικία κατοίκους. Οι γεννηθέντες στις δεκαετίες του 1950, του 1960 και του 1970 την καταλαβαίνουν όταν την ομιλούν οι μεγαλύτεροι, αλλά δεν έχουν καλή ευχέρεια λόγου όταν την ομιλούν οι ίδιοι, ενώ οι νεότεροι δεν την ομιλούν και την καταλαβαίνουν ελάχιστοι. Η αρβανίτικη γλώσσα σήμερα συγκαταλέγεται στις απειλούμενες προς εξαφάνιση γλώσσες της Ευρώπης.

## Αθλητισμός
* Α.Ο. Μαυροματίου, ποδόσφαιρο, καλαθοσφαίριση

## Πρόσωπα
* Τάσης Γεωργίου ή Μπόκος, αγωνιστής της Ελληνικής Επανάστασης.
*Λουκάς Σωτήρχου, αγωνιστής της Ελληνικής Επανάστασης.
*Αριστοτελία Πελώνη (1978), δημοσιογράφος και κυβερνητική εκπρόσωπος.
*Σπύρος Λεμπέσης (1987), ακοντιστής.
## Εξωτερικοί σύνδεσμοι
*Η ιστοσελίδα του Μαυροματίου
*Πολιτιστικός Σύλλογος Μαυροματίου 
*Αθλητικός Όμιλος Μαυροματίου 

## Πηγές
* Μεγάλη Στρατιωτική και Ναυτική Εγκυκλοπαιδεία, τόμος 4, σελ. 484

## Παραπομπές


Μαυρομματι
Κατηγορία:Αρβανιτοχώρια της Βοιωτίας
Χενκ τεν Κάτε

Ο **Χενκ τεν Κάτε** (Ολλανδικά *Henk ten Cate*) είναι Ολλανδός προπονητής ποδοσφαίρου, και πρώην ποδοσφαιριστής με καταγωγή από το Σουρινάμ. Από τις 13 Ιουνίου 2008 ήταν ο προπονητής της ομάδας του Παναθηναϊκου, ενώ στις 8 Δεκεμβρίου 2009 η ΠΑΕ Παναθηναϊκός ανακοίνωσε την λύση της συνεργασίας της μαζί του. Στην αρχή της προπονητικής του καριέρας ανέλαβε μικρούς συλλόγους της Ολλανδίας στους οποίους τα πήγε αρκετά καλά. Μετά πήγε στην ΝΑΚ Μπρέντα όπου τα πήγε σχετικά καλά. Στον σύλλογο αυτόν έμεινε από το καλοκαίρι του 2000 μέχρι αυτό του 2003.

Τη σεζόν 2005-06 ήταν βοηθός του προπονητή Φρανκ Ράικαρτ στην Μπαρτσελόνα ο οποίος οδήγησε την ομάδα στην κατάκτηση του Τσάμπιονς Λιγκ και την πρώτη θέση του Ισπανικού Πρωταθλήματος. Στη συνέχεια έγινε προπονητής του ΑΦΚ Άγιαξ μέχρι τον Οκτώβριο του 2007, οπότε και έλυσε το συμβόλαιό του κοινή συναινέσει, αρχίζοντας διαπραγματεύσεις με την Τσέλσι ΦΚ. Ο Τεν Κάτε προσελήφθη από τον σύλλογο του Λονδίνου στις 11 Οκτωβρίου 2007 ως βοηθός προπονητή αλλά απολύθηκε στις 29 Μαΐου 2008 5 ημέρες μετά την αποχώρηση του προπονητή Άβραμ Γκραντ. Υπήρξε ένας από τους συνεχιστές της φιλοσοφίας του total football για αυτό και ο Γιόχαν Κρόιφ στο βιβλίο του έχει μιλήσει με πολύ εγκωμιαστικά σχόλια για τον ίδιο και την δουλειά που κάνει.

## Παραπομπές



Κατε
Κατε
Κατηγορία:Σουριναμέζοι
Κατηγορία:Προπονητές ποδοσφαίρου ΜΤΚ Βουδαπέστης
Κατηγορία:Προπονητές ποδοσφαίρου ΝΑΚ Μπρέντα
Κατηγορία:Προπονητές ποδοσφαίρου Σπάρτα Ρότερνταμ
Κατηγορία:Ποδοσφαιριστές Γκο Αχέντ Ιγκλς
Κατηγορία:Προπονητές ποδοσφαίρου Γκο Αχέντ Ιγκλς
Κατηγορία:Προπονητές ποδοσφαίρου Φίτεσε
Κατηγορία:Προπονητές ποδοσφαίρου ΚΦΚ Ύρντινγκεν 05
Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Σαντόνγκ Λουνένγκ Ταϊσάν ΦΚ
Κατηγορία:Ποδοσφαιριστές Χεράκλες Άλμελο
Κατηγορία:Προπονητές ποδοσφαίρου Χεράκλες Άλμελο
Κατηγορία:Προπονητές ποδοσφαίρου Ουμ Σαλάλ Σπορτ Κλαμπ
Κατηγορία:Ποδοσφαιριστές Έντμοντον Ντρίλερς (1979-1982)
Κατηγορία:Προπονητές ποδοσφαίρου Αλ Τζαζίρα ΣΚΚ
Κατηγορία:Προπονητές ποδοσφαίρου Τσέλσι ΦΚ
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Αλ Γουάχντα ΣΚΚ
Κατηγορία:Ολλανδοί ποδοσφαιριστές στο εξωτερικό
Κατηγορία:Ολλανδοί με καταγωγή από το Σουρινάμ
Κατηγορία:Προπονητές ποδοσφαίρου Έρεντιβιζι
Κωμωδία

Με τον όρο **κωμωδία** χαρακτηρίζεται κάθε έργο που έχει ως σκοπό να διασκεδάσει μέσω κάποιου χιουμοριστικού θέματος. Η ακαδημαϊκή της έννοια, επηρεασμένη από το αρχαίο ελληνικό θέατρο, είναι συνήθως διαφορετική και συνυφασμένη με τη σατιρική κωμωδία πολιτικού θέματος. 

Η κωμωδία παρουσιάζεται σε πολλές μορφές, όπως τη θεατρική, από όπου ξεκίνησε μέσω του αρχαίου θεάτρου, την τηλεοπτική και το σταντ απ κόμεντι.

Η επιρροή της κωμωδίας μπορεί να είναι σημαντική σε κοινωνικό επίπεδο. Για παράδειγμα, η Δημοκρατία της Αρχαίας Αθήνας ενισχύθηκε μέσω έργων κωμωδίας που είχαν ως μέσο τη σάτιρα για να διακωμωδήσουν αρνητικά στοιχεία της κοινότητας.

## Είδη και μέθοδοι κωμωδίας
[μικρογραφία|Ο [Τζίμης Πανούσης το 2009.]]
[μικρογραφία|Ο [Ρόουαν Άτκινσον ως Μίστερ Μπιν το 2007 δίπλα στο Μάνεκεν Πις στις Βρυξέλλες.]]
Τα είδη και μέθοδοι της κωμωδίας είναι πολλά και πολλές φορές συνυπάρχουν σε ανάμικτο τρόπο. Κάποια από τα πλέον σημαντικά είδη είναι:

* Σάτιρα: Η σάτιρα επιχειρεί τον εμπαιγμό κάποιας έννοιας ή προσώπου που ο καλλιτέχνης θεωρεί ότι αξίζει τέτοια αντιμετώπιση. Γίνεται μέσω μεθόδων όπως είναι η παρωδία, η υπερβολή, η σύγκριση, η αναλογία και η ειρωνεία. Σημαντικοί σύγχρονοι Έλληνες σατιρικοί είναι, μεταξύ άλλων, οι Τζίμης Πανούσης, Γιώργος Μητσικώστας, Λάκης Λαζόπουλος, Χάρρυ Κλυνν και Μάρκος Σεφερλής. Η σάτιρα ήταν επίσης εργαλείο του αρχαίου ποιητή του θεάτρου Αριστοφάνη.

* Μαύρη κωμωδία ή μαύρο χιούμορ: Η μαύρη κωμωδία ασχολείται με θέματα όπως ο θάνατος και η αρρώστια. Έχει σχέση με τη λογοτεχνία τρόμου όμως χρησιμοποιεί κωμικά στοιχεία.

* Σταντ απ κόμεντι: Ο κωμικός μιλάει άμεσα με το κοινό. Είναι συχνό να εμπεριέχει και άμεση επικοινωνία, όπως ήταν η καυστική σάτιρα που συνήθιζε να ασκεί στο κοινό του ο Τζίμης Πανούσης.
  
* Μπλε κωμωδία: Η μπλε κωμωδία ασχολείται με θέματα όπως το σεξ, την ομοφυλοφιλία, την αμφιφυλοφιλία και συνήθως τη συνεχή χρήση υβριστικών λέξεων. Έλληνας που είχε καταπιαστεί με τέτοια θέματα - μεταξύ άλλων θεμάτων - ήταν ο Τζίμης Πανούσης.

* Κωμωδία χαρακτήρων:

* *Αυτοσχέδια κωμωδία*: Με την κωμωδία αυτή, αν και δεν εννοείται κάποια συγκεκριμένη μέθοδος, ο κωμικός δεν έχει εκ των προτέρων ετοιμάσει τη ρουτίνα του, αλλά αυτοσχεδιάζει.

* *Κινητική κωμωδία*: Με αυτήν, ο κωμικός κυρίως στηρίζεται στη χρήση κινήσεων του σώματός του για τη δημιουργία διασκέδασης. Σαφή παραδείγματα αποτελούν - σε μέρος της καριέρας τους - ο Θανάσης Βέγγος, ο Τσάρλι Τσάπλιν και ο Ρόουαν Άτκινσον (με τον Μίστερ Μπιν).

* *Σουρεαλιστική κωμωδία*: Σε αυτήν, παράξενα περιστατικά συμβαίνουν για να προκαλέσουν την έκπληξη στον αποδέκτη. Σαφή παραδείγματα δημιούργησαν η ομάδα Μόντυ Πάιθον.

## Δείτε επίσης
* Ελληνική κωμωδία
* Αρχαία ελληνική κωμωδία
** Αρχαία κωμωδία
** Μέση κωμωδία
** Νέα κωμωδία
* Αρχαίο Ελληνικό Θέατρο
* Χιούμορ
* Αστεία
* Ανέκδοτα

Κατηγορία:Χιούμορ
Γκόλμπολ

thumb|Η σουηδική ομάδα γκόλμπολ στους Παραολυμπιακούς Αγώνες της Αθήνας.
Το **γκόλμπολ** (goalball) είναι ένα ομαδικό άθλημα, σχεδιασμένο για τυφλούς αθλητές. Επινοήθηκε το 1946 από τον Αυστριακό Hanz Lorenzen, και τον Γερμανό Sepp Reindle, σε μία προσπάθεια να βοηθηθεί η αποκατάσταση των βετεράνων του Δεύτερου Παγκοσμίου Πολέμου. Διοικητική αρχή για το άθλημα είναι η Διεθνής Ομοσπονδία Αθλητισμού Τυφλών (IBSA), που είναι υπεύθυνη για δεκαπέντε αθλήματα που απευθύνονται σε άτομα με προβλήματα όρασης. 

Το άθλημα παρουσιάστηκε για πρώτη φορά σε Παραολυμπιακούς Αγώνες το 1976 κατά τη διάρκεια των Παραολυμπιακών Αγώνων του Τορόντο. Το πρώτο Πρωτάθλημα Γκόλμπολ διεξήχθη το 1978, ενώ στο πρόγραμμα των Παραολυμπιακών Αγώνων μπήκε το 1980, στους Αγώνες του Άρνεμ της Ολλανδίας.. Είναι ένα από τα τρία αθλήματα των Παραολυμπιακών Αγώνων που δεν έχει αντίστοιχο Ολυμπιακό άθλημα.

## Το παιχνίδι
εναλλ.=|αριστερά|μικρογραφία|106x106εσ
Σύμφωνα με τους κανόνες της IBSA το γκόλμπολ παίζεται σε ένα γήπεδο διαστάσεων 18m x 9m. Η γραμμή των 9 μέτρων αποτελεί και τη γραμμή του γκολ. Η μπάλα ζυγίζει 1,25kg και η περιφέρεια της είναι περίπου 76cm. Στο εσωτερικό της έχει κουδουνάκια ώστε οι αθλητές να αντιλαμβάνονται την κίνησή της. 

Οι συμμετέχοντες αγωνίζονται σε ομάδες των τριών, και προσπαθούν να προωθήσουν τη μπάλα προς το τέρμα της αντίπαλης ομάδας.. Ο αγώνας αποτελείται από δύο ημίχρονα των 12 λεπτών. Όλοι οι παίκτες αγωνίζονται με δεμένα μάτια καθ' όλη τη διάρκεια του αγώνα, έτσι ώστε οι παίκτες με μειωμένη όραση να αγωνίζονται ισότιμα με τους τυφλούς παίκτες. Σε κάθε παιχνίδι επιτρέπονται μέχρι τρεις αναπληρωματικοί.

## Παραβιάσεις
Οι παραβιάσεις των κανόνων τιμωρούνται γενικά με απώλεια της κατοχής της μπάλας. 
* Πρώιμη ρίψη - ρίψη της μπάλας πριν από το σφύριγμα του διαιτητή
* Ρίψη εκτός ορίων - ρίψη της μπάλας εκτός ορίων γηπέδου. Η μπάλα περνάει στην κατοχή της αντίπαλης ομάδας.
* Pass out - ενώ οι παίκτες ανταλλάσσουν πάσες, η μπάλα βγαίνει εκτός γηπέδου.
* Ball over - η μπάλα έρχεται σε επαφή με έναν αμυνόμενο παίκτη (ή με μέρος της εστίας) και περνώντας πάνω από την κεντρική γραμμή του γηπέδου επιστρέφει στην περιοχή από όπου προήλθε η βολή .

## Παραπομπές


## Εξωτερικοί σύνδεσμοι
* Το Γκόλμπολ από την Ελληνική Παραολυμπιακή Επιτροπή
* Διεθνής Ομοσπονδία Αθλητισμού Τυφλών (Αγγλικά) 

Κατηγορία:Παραολυμπιακά αγωνίσματα
Κατηγορία:Ομαδικά αθλήματα
Μιαούλης Ι (κανονιοφόρος)

**Νάυαρχος Μιαούλης Ι ([[Κανονιοφόρος]])**

Κανονιοφόρος - Ιστιοφόρο - 46 τόνων

Κατασκευάστηκε το 1833 στον Ναύσταθμο Πόρου.

Με τη δημιουργία του Ναύσταθμου Πόρου ναυπηγήθηκε και  είναι το πρώτο καράβι με το οποίο αναφέρεται ότι έκανε την έναρξη των εργασιών του ο Ναύσταθμος Πόρου.

Ιδίου τύπου ‘Άστιγξ Ι’, ‘Αποστόλης Ι’, ‘‘Τσαμαδός’’, ‘Τομπάζης Ι’, ‘**Μιαούλης Ι**’, ‘Καχράν’, ‘Σαχτούρης Ι’, 'Ανδρούτσος’, ‘ΚΡΙΕΖΗΣ’, 'Κανάρης Ι', ‘11Η (Μυκάλη Ι)’ και ‘12η (ΣΦΑΚΤΗΡΙΑ)’.	

Υπήρξαν δυσχέρειες κατά τη βολή με πυροβόλο των 68 λιβρών και το 1841 – ίσως για αυτό το λόγο – χωρίς οπλισμό χρησιμοποιήθηκε για ακταιωρός τον Ναύσταθμο. Το 1850 κατασχέθηκε  από τους Άγγλους (επεισόδια Πατσίφικου). Το 1872 διαλύθηκε.

## Πηγές
*http://www.hellasarmy.gr 

Κατηγορία:Ελληνικές Κανονιοφόροι
Σαχτούρης Ι (κανονιοφόρος)

**Σαχτούρης Ι ([[Κανονιοφόρος]])**

Κανονιοφόρος - Ιστιοφόρο - 46 τόνων

Το 1834 ναυπηγήθηκε στον Ναύσταθμο Πόρου.

Οπλισμός : 1 πυροβόλο των 18 και 1 ολμοπυροβόλο των 9 λιβρών. – Πλήρωμα : 1 Αξιωματικός, 1 Υπαξιωματικός και 20 Ναύτες. Από το 1847 χρησιμοποιήθηκε ως φορτηγό.

Ιδίου τύπου ‘Άστιγξ Ι’, ‘Αποστόλης Ι’, ‘‘Τσαμαδός’’, ‘Τομπάζης Ι’, ‘Μιαούλης Ι’, ‘Καχράν’, ‘**Σαχτούρης Ι**’, 'Ανδρούτσος’, ‘ΚΡΙΕΖΗΣ’, 'Κανάρης Ι', ‘11Η (Μυκάλη Ι)’ και ‘12η (ΣΦΑΚΤΗΡΙΑ)’.	

Κατασχέθηκε από τους Άγγλους το 1850, στα επεισόδια του Πατσίφικου. Εκποιήθηκε στη Σύρο (δημοπρασία) αντί του ποσού των 2.415 δραχμών (1850).

## Πηγές
*http://www.hellasarmy.gr 

Κατηγορία:Ελληνικές Κανονιοφόροι
Ατμοτελωνίδα

Η **ατμοτελωνίδα** ήταν ατμοκίνητο μικρό πολεμικό πλοίο τελωνείων και λιμεναρχείων το 1920.

Οι ατμοτελωνίδες του Ελληνικού Πολεμικού Ναυτικού ήταν οι εξής:

* Ερμούπολις (Ατμοτελωνίς)
* Κεφαλληνία Ι (Ατμοτελωνίς)
* Κέρκυρα Ι (Ατμοτελωνίς)
* Πάτραι ΙΙ (Ατμοτελωνίς)
* Πειραιεύς (Ατμοτελωνίς)

Κατηγορία:Πολεμικά πλοία
Κατηγορία:Ατμοκίνητα πλοία